section_heading: Stadion
paragraph_text: Kako je odmicala treća trećina činilo se kako će Flyersi zabilježiti svoju petu pobjedu u nizu. Četiri minute prije kraja utakmice, igrač Philadelphia Flyersa Kimmo Timonen zarađuje kaznu zbog spoticanja. Bruinsi su do izjednačenja stigli dvije i pol minute prije kraja. S igračem više jednu lijepu akciju završio je 41-godišnji Mark Recchi i Boston je izjednačio. Udarac Morrisa na gol, Recchi skreće u nebranjeni dio mreže odličnog Michaela Leightona. Flyersi dvije minute prije kraja kreću u ofenzivu iz koje nespješno izlaze s igračem manje. Danny Briere minutu prije kraja utakmice zarađuje kaznu zbog spoticanja i daje šansu da Bruinsima da s igračem više u produžetku ostvare pobjedu. Opsada Philadelphinog gola na početku produžetka nije urodila plodom. Flyersi se uspijevaju obraniti u igri 4 na 3. Odmah nakon isteka kazne kreću u opsadu Thomasovog gola, koji svojim sjajnim obranama zaustavlja Flyerse. Nakon što su Flyersi propustili nekoliko odličnih prilika, Patrice Bergeron je prekrasno pronašao Marca Sturma pred vratima Flyersa, koji donosi veliko slavlje Bruinsima i delirij na tribinama.